乙巳三月十五日監察御史王東溪節宿戒方回萬里飲靈隠冷泉亭趙宣慰君實趙提舉子昂靈隠寺知事晦壇治具西方僧四人兩提領北人放泉噴雪觀猿擲果予醉先退賦詩五首記之  其五
作者：方回
朝代：宋

paragraphs: 三月晴過半月春，真成好景與良辰。
簪花騎馬多遊女，擲果呼猿不畏人。
湖山行樂有心賞，天地太平無戰塵。
兩紀逃名作閒客，樂哉七十九年身。